Hoffmann–La Roche

F. Hoffmann–La Roche, Ltd. on ravimifirma Šveitsis Baselis.

Firma asutasid Fritz Hoffmann ja tema abikaasa Adele La Roche 1. oktoobril 1896 Baselis. Aastatel 1896–1909 rajati esimesed tütarettevõtted Saksamaal, Itaalias, Prantsusmaal, Ameerika Ühendriikides, Hispaanias, Austrias ja Suurbritannias.

1910. aastal muudeti Peterburis 1896. aastal asutatud agentuur Roche'i tütarettevõtteks, mis vastutas ka äritegevuse eest Baltikumis. Et Peterburis asuv tütarettevõte 1919. aastal natsionaliseeriti, hakkas Eestis Hoffmann–La Roche'i turundustegevusega tegelema 1920. aastal Lätis Liepājasse rajatud harukontor. 1940. aastal NSV Liidu territooriumil asuvad Hoffmann–La Roche'i kontorid natsionaliseeriti.

Aastal 2009 oli Hoffmann–La Roche'il tütarettevõtteid 50 riigis ja äritegevus toimus 150 riigis.

Ravimite tootmine
 Medikamente 
Tuntuimaks F. Hoffmann–La Roche'i toodetud ravimiks loetakse Tamiflu®. Firma toodab ka mitmeid tuntud vitamiinipreparaate, viirusevastaseid ja vähiravimeid ning medikamente ainevahetushäirete raviks.

(valik, tähestikuliselt)

 Marginimi  Geneeriline nimetus  Näidustus  Manustamisviis Väljalaskeaasta Avastin®  bevatsisumaab  kolorektaalne kartsinoom/rinnavähk/bronhiaalne kartsinoom/neeruvähk/ajukasvaja  veenisiseselt 2005/2007 Bonviva®  ibandroonhape  menopaus   2004 Fuzeon®  enfuvirtiid  AIDS   2003 Herceptin®  trastusumaab rinnavähk/maokartsinoom  veenisiseselt  1998 MabThera®  rituksimaab  pahaloomuline lümfoom/reumatoidartriit  veenisiseselt  2006 Pegasys®  alfa-2a-peginterferoon  C-hepatiit/B-hepatiit  lihasesse  2002 RoActemra®  totsilizumab  reumatoidartriit  suukaudselt  2009 Tamiflu®  oseltamiviir  influentsa  suukaudselt  2000 Tarceva®  erlotiniib  bronhiaalne kartsinoom/pankreasevähk  suukaudselt  2005/2007 Valcyte®  valgantsikloviir  võrkkestapõletik AIDS-patsientidel  suukaudselt  2002 Xeloda®  kapetsitabiin  kolorektaalne kartsinoom  suukaudselt  2001 Zelboraf®  vemurafeniib  nahavähk  suukaudselt 2012

Vitamiinipreparaadid
1999. aastal oli Hoffmann–La Roche vitamiinituru liider, kelle turuosa ulatus 40%-ni.

2001. aasta vitamiinikartell
Teateid Hoffmann–La Roche'i seotusest kartellilaadsete hinnakokkulepetega ravimiturul on liikumas alates 1973. aastast  ning vitamiinituru kartellikokkulepete kohta Ameerika Ühendriikide vitamiiniturul alates 1998. aastast.

Euroopa Komisjoni pressiteate IP Reference: IP/01/1625 Event Date: 21/11/2001 alusel määras Komisjon enamikule (Aventisele tagati koostöö eest puutumatus) ajavahemikus september 1989 kuni veebruar 1999 (osalejad ja kokkulepped vahelduvad), vitamiinikartellis osalenud 8 ettevõttele (13-st) vitamiinipreparaatide hinna kokkulepete eest rahatrahvi kogusummas 855,22 miljonit eurot, millest Hoffmann–La Roche'il tuli maksta 462 miljonit eurot.

Hoffmann–La Roche sai trahvi hinnakokkulepete eest peaaegu kõikides vitamiiniprepraatide kategooriates: A-vitamiin, B1-vitamiin, B2-vitamiin,B5-vitamiin, B6-vitamiin, beetakaroteen, H-vitamiin (biotiin), foolhape, C-vitamiin, D3-vitamiin, E-vitamiin, karotinoidid.

 Ettevõte Eestis 
Eestis tegutseb Roche Eesti OÜ, kus Äripäeva andmetel töötas 2024. aastal 29 inimest ning ettevõte kuulus Eesti parimate palgamaksjate sekka."Palga TOP: sajad töötajad teenivad Eestis rohkem kui minister" Äripäev, 22. oktoober 2025

 Viited 

Kategooria:Meditsiiniettevõtted
Kategooria:Šveitsi ettevõtted